มีความรู้สึก เหมือนมีอะไรอยู่ที่ก้นอาการเหมือนถ่ายไม่สุด รู้สึกมาประมาณ 4 วันพอเข้าวันที่ 5 จึงไปหา ให้ยาริดสีดวงมากิน ผ่านไปประมาณ 3 วันยังรู้สึกว่ามีอะไรอยู่ที่ก้นจึงไปหาคุณศัลยกรรมทำการส่องก้นดู คุณแจ้งว่า เป็นติ่งริดสีดวง แต่เพิ่งเป็นตอนแรกเริ่ม แต่เป็นริดสีดวงภายใน แต่ผมงงว่า ถ้าริดสีดวงจะมีอาการถ่ายเป็นเลือดแล้วเจ็บที่ก้นใช่ไหมครับ แต่ตัวผมเองไม่มีอาการเจ็บก้นเลยถ่ายก็ไม่เป็นเลือด ไม่รู้สึกปวด ตอนนี้กินยามาประมาณร่วม 2 อาทิตย์แล้วครับ แต่ยังรู้สึกเหมือนมีอะไรอยู่ที่ก้น จึงอยากถามคุณว่าอาการแบบนี้ปกติหรือเปล่าครับ ที่เป็นริดสีดวงแต่ไม่มีอาการเจ็บไม่ถ่ายเป็นเลือดแล้วคลำไปไม่เจอติ่งครับเพราะว่าติ่งริดสีดวงเป็นติ่งที่อยู่ภายในที่คุณที่โรงพยาบาลเขาบอกมาแบบนี้ครับ
สวัสดีครับ ริดสีดวง เป็นเนื้อเยื่อหลอดเลือดที่โป่งนูนผิดปกติ ซึ่งมักเกิดจากท้องผูก หรือ การรับประทานกากใยอาหารน้อย ซึ่งหากเป็นริดสีดวงภายในทวารหนัก ก็อาจจะไม่มีอาการปวดก็ได้ครับ และหากริดสีดวงไม่ใหญ่มาก (ระยะแรกเหมือนในกรณีนี้) ผู้ป่วยส่วนใหญ่ก็มักจะไม่ค่อยมีอาการอะไรครับ เพราะก้อนยังไม่ได้ไปเบียดทางเดินของอุจจาระ จึงอาจไม่พบเลือดออกตอนถ่ายก็ได้ครับ ส่วนก้อนริดสีดวง หากอยู่ด้านใน ก็ไม่จำเป็นต้องคลำได้ครับ ซึ่งหากเป็นเช่นนี้ ถือว่าดีแล้วครับ เพราะแสดงว่าก้อนไม่ใหญ่มาก และไม่ได้ขัดขวางทางเดินทวารหนัก จึงไม่ได้ทำให้เจ็บหรือมีเลือดออกครับดังนั้น ไม่ต้องกังวลนะครับ เพราะหากริดสีดวงไม่ใหญ่หรือไม่มีอาการ แพทย์ก็จะแนะนำให้ปรับพฤติกรรมด้วยการรับประทานผักผลไม้เพิ่ม ดื่มน้ำมากๆ และอาจไม่จำเป็นต้องผ่าตัดครับ เพียงแต่ควรมาตรวจตามที่แพทย์นัดครับ